LidanRubinov/Halacha-QA huggingface dataset:
שאלה: כל כך הרבה טירחה עבור פרוסת לחם: 1) כשהייתי חילוני, כל פעם שהרגשתי רעב הייתי מכין לי פרוסת לחם עם ממרח ואוכל או מנגב פיתה בחומוס. היום, לאכול פרוסת לחם הפך להיות סיפור, כי זה מצריך נטילת ידיים, מים אחרונים, וברכת המזון, וזה לא קצר והרבה פעמים יוצא שאני מעדיף לנשנש משהו שלא מצריך ברכת המזון. אז אולי לדיאטה זה עדיף אבל כרגע אני לא זקוק לדיאטה וזה די מתסכל אותי. 2) מה עושים אם רוצים לאכול פרוסת לחם במהלך נהיגה ברכב (נסיעה ארוכה), האם ניתן לאכול ללא נטילת ידיים וברכת המזון (איני זוכר אותה בע"פ)? 3) שמעתי שיש גירסת ברכת המזון מקוצרת. האם זה נכון? באילו מצבים מותר לומר ברכת מזון מקוצרת?
תשובה: ב"ה שמחתי מאוד לקבל את שאלותיך היפות, ואני מאוד מאוד מבין אותך. אנו בחיים שלנו מאוד אוהבים היום לעשות דברים במהירות, בלי להשקיע בהם, ובלי שהם ידרשו מאיתנו תשומת לב. אנו רגילים כיום לעשות דברים דרך אגב, כגון לנסוע ברכב ולדבר בפלאפון, או לשמוע רדיו וכדומה. אך חשוב מאוד לדעת שיש בכך חסרון גדול מאוד. כשאדם משקיע את כולו בדבר, הוא מקבל ממנו הרבה יותר, הוא מתקשר אליו יותר, והדבר מקדם אותו הרבה יותר. כך גם באכילה שלנו. פעמים רבות אנו לא רוצים להשקיע באוכל, להשקיע בזמן ובתשומת לב לאוכל, שכן האכילה מצטיירת אצלינו כמשהו חוויתי, ומשהו לא רציני מפסיק. חכמנו זכרונם לברכה לימדו אותנו שהאכילה שלנו, זו שנראית לנו בדרך כלל כל כך רגילה, כל כך חסרת תוכן, היא מעשה מאוד מאוד חשוב. האדם שאוכל משהו, באמת לא רק זוכה לבנות את גופו ולקבל ממנו כוחות להמשיך הלאה, אלא הוא גם זוכה לקדם אותו, לרומם אותו. כשאדם אוכל דבר דומם, הוא מרים אותו להיות חי, להיות אדם. שהרי הדבר שהוא אכל נהפך להיות חלק ממנו. הברכה שאנו מברכים על האוכל יש לה משמעות גדולה מאוד, שרק אם אנו עוצרים ושמים לב למה שאנו עושים, אנו באמת זוכים לקבל ממנה את כל האוצרות הנפלאים שיש בה. דבר ראשון שיש זה עצם העצירה והחשיבה. כשאדם עוצר מהיום יום שלו וחושב, אפילו רגע קצר, לפני שהוא אוכל, כל האכילה שלו מקבלת משמעות אחרת לגמרי. הוא זוכה מאיפה יש לו את האוכל, וכמה הוא זקוק באמת להודות למי שהביא לו את האוכל, וסיפק את כל צרכיו. כשאדם מברך מתוך תשומת לב, הוא פתאום מסתכל על הדברים באופן אחר, ומרגיש אחרת איתם. דבר שני, כשאדם מברך באמת על מה שהוא אוכל, עם כל הכוונה ועם כל תשומת הלב, הוא מתחבר עם אבינו שבשמים, הוא מקשר את היום יום שלו אל ה', וכל החיים שלו נהיים יותר קדושים, יותר מרוממים. דבר שלישי, חשוב מאוד לדעת שהברכה משפיעה בעולם. בתורת הסוד דיברו על כך שהברכה מתקנת את האוכל, מעלה ניצוצות וכו'. על ידי אכילה עם ברכה האדם משפיע על העולם כולו. זכות גדולה יש לנו בברכות, זכות שאנו מחוייבים בה, חשוב מאוד שנחפש תמיד איך כן לברך, ולא פחות מכך, איך לקיים את הברכה באופן המרומם ביותר. לסיום, ודאי שברכה מקוצרת מפסידה את העיקר, וראוי שלא להתחיל איתה כלל וכלל. חשוב להשקיע את הזמן להגיע לעיקרה. בברכת הצלחה רבה הרב יצחק גרינבלט.
שאלה: תיקונים קלים לצעצועים בשבת: 1) האם מותר לתקן צעצוע ילדים בשבת, והכוונה היא לתיקון מאוד פשוט, כמו לחבר בין שני חלקי צעצוע שהתפרקו או להחזיר צמיג של גלגל לגלגל? 2) אם הרשת נגד יתושים שלנו יצאה מהמסילה (כמו מסילה של תריס), האם מותר להחזירה למסילה בשבת?
תשובה: א. קשה לענות תשובה ברורה וזה תלוי במציאות. אם מדובר במשחק ילדים פשוט שנוטה לעיתים להתפרק ורגילים לחברו בקלות הדבר מותר. אם מדובר בחיבור חזק יותר או בהברגה וכדומה הדבר אסור. וקשה לקבוע בזה כללים מוחלטים בוודאי בתשובה באינטרנט. ב. אסור להחזיר את הרשת למסילה, ואם א"א להזיזה ונהפכה ללא שימושית היא אסורה גם בטלטול.  שמירת שבת כהלכתה כג לז-לח
שאלה: דינים במקרה של דחיית אזכרה: אילו דינים יש לנהוג ביום האזכרה המקורי, אם דוחים את האזכרה? השאלה נשאלה בהמשך לשאלה "דחיית אזכרה"
תשובה: ביום הזיכרון יש לומר את הקדיש וללמוד לעילוי נשמת הנפטר. כמו כן, לכתחילה אין ללכת לחתונות ולארועים דומים.
שאלה: שירת שירי שבת מעורבת בבית משפחת אשתי: כשאני מתארח בבית הורי אישתי, פעמים רבות אחיותיה שרות איתנו שירי שבת, האם זה מותר?
תשובה: אם גם אשתך שרה, יש מקום להקל כיוון שזה לא סולו, אך לכתחילה זו באמת בעיה. ישנה גם אפשרות שהם ישירו בווליום יותר נמוך כדי שאתה לא תשמע.
שאלה: כלי פסח שחומם במיקרוגל שלא הוכשר כראוי: לקראת פסח הכשרתי את המיקרוגל אך שכחתי לחכות 24 שעות מהזמן האחרון שהשתמשתי בו לחמץ. לשם הדיוק, בערב חיממתי בו חמץ ובבוקר למחרת הכשרתי אותו לפסח וכעבור כמה שעות חיממתי בו כלי לפסח. רק במהלך החג הבנתי שטעיתי ומיד כשיכולתי הכשרתי שוב את המיקרוגל. חיממתי בו צלחת מכלי הפסח שלי לבני הפעוט והאכלתי אותו. מה דין הצלחת והכפית שבו הוא אכל? ושבוע טוב.
תשובה: לא ניתן להכשיר את המכשיר בחג עצמו. אם האוכל חומם בכלי העשוי מפח עד כדי רתיחה, הזיעה הטריפה את הכלי. אם רק כדי הפשרה ולא נוצרו אדים, הכלי כשר.
שאלה: החזר נסיעות בדיווח שקרי על נסיעה באוטובוס: בהרבה מקומות עבודה מקובל שבעל רכב הרוצה לקבל החזר נסיעות צריך לדווח כאילו שהוא נוסע באוטובוס לעבודה ולפי מחיר הנסיעה באוטובוס הוא מקבל את החזר הנסיעות, האם במצב כזה מותר לשחק את המשחק ולשקר או שעדיף להמנע אפילו שלא אקבל שום החזר נסיעות?
תשובה: אל תצהיר על דבר לא נכון, כלומר, שאתה נסעת באוטובוס כך וכך פעמים, כי זה שקר. אלא תכתוב נסיעה מכאן לכאן במשך חודש עולה כך וכך. למרות שאתה נוסע ברכב פרטי אתה יכול לרשום כך, ובהחזרים לקנות בנזין.
שאלה: מה בנוגע למכסה של הסיר?: האם הכל ר עם המכסה של הסיר או שצריך להכשירו? השאלה נשאלה בהמשך לשאלה "מכסה סיר של פסח שהונח על חצובות (כיריים) לא מכוסות-דחוף"
תשובה: אם החצוובות הוכשרו לפסח המכסה כשר.
שאלה: כיתוב  כשר לפסח : האם המשמעות היא שכל מוצר שכתוב עליו כשר לפסח בלבד, הוא ללא חשש קטניות מכל סוג שהוא? השאלה נשאלה בהמשך לשאלה "חותמת כשרות קטניות לפסח"
תשובה: ב"ה שלו-ם וברכה כן, על פי הנוהל "כשר לפסח" אמור להיות ללא חשש קטניות. הרב חגי בר גיורא
שאלה: להחשיב עוף כבשרי: יתכן שבעבר היה מיעוט שלא ידע ולא היתה לו אפשרות לדעת מתי הוא מקבל עוף ומתי הוא מקבל בשר ולהבדיל ביניהם. כיום, כאשר ישנם כשרויות רבות שעוזרות לנו לדעת האם המפעל שיצרו בו נוהג כהלכה והאם ניתן לאכול בו, מדוע הכשרויות לא מטפלות בנושא זה גם כעת שרוב האנשים יש להם את הגישה ואת היכולת לקבל את המידע הזה? מראש על התשובה. השאלה נשאלה בהמשך לשאלה "תרנגול עדיין נחשב לבשרי?"
תשובה: הסיבה שחכמים קבעו לעוף דין בשר כיון שבלשון בני אדם קוראים לעוף בשר ולא בגלל שלא ידעו להבחין, ולכן לענין שהיה בין בשר לחלב יש לשהות גם אחרי עוף כמו אחרי בקר.
שאלה: אדם שלא מכר את החמץ: אם אדם לא מכר את החמץ שברשותו בפסח (אמנם עשה ביעור חמץ וביטל את החמץ שברשותו) ועכשיו הגיע הזמן של שעה לפני כניסת החג. מה עליו לעשות עם החמץ שיש לו במחסן?
תשובה: לבער את החמץ. אולם רק את החמץ ממש, מאכלים לא כשרים שאינם חמץ ממש אינם חייבים בביעור.
שאלה: מעשר כספים שאבד: ב"ה לכבוד הרב הפרשתי סכום של כסף למעשר אבל הכסף נעלם, אני לא יודע אם הוא נגנב או סתם נעלם. האם אני חייב להשלים את זה עם כסף אחר או שאני פטור?
תשובה: כספי מעשר כספים שאבדו או נגנבו, אינך חייב לתרום בשנית מפני שהוא ממון שאין לו תובעים. מקורות : שו"ע חו"מ שא, ו ע"פ הגמ' בב"ק נג, א. הרמב"ם הלכות נדרים פ"א הלכה ב - מחלק בין האומר הרי עלי עולה,להרי זו עולה שאינו חייב באחריותו.
שאלה: אין עניין אישי או תפיסה כללית: לרב, הבנתי היטב את התשובה ואת הדימוי אך הרב לא ענה לשאלה. האם זה עניין אישי או תפיסה כללית של "מה רוב האנשים יעשו"? השאלה נשאלה בהמשך לשאלה "מוצר שעלה יותר מהכתוב"
תשובה: אין זה פוטר אותך. הרב ינון זמיר
שאלה: חמץ בשבת שלאחר שביעי של פסח: במקרה שעשיתי את כל הקניינים ההכרחיים למכירה, שאלתי היא : אם פתרנו את איסור הגזל מן הגוי (כאשר הסכים לקחת מהחמץ), האם יש עדיין חל איסור אחר דהיינו "מוקצה" או לא?! ואם כן, למה? השאלה נשאלה בהמשך לשאלה "חמץ בשבת שלאחר שביעי של פסח"
תשובה: רק אם אתה משוכנע שגם אתה וגם הגוי הבנתם שמדובר במכירה גמורה ואין כאן הערמה - מותר. באשר למוקצה מחמת יום שעבר, ראה סי' תרסה.
שאלה: זמן המתנה בין טיפות רוטב בשרי לחלב: כמה זמן צריך לחכות בין כמה טיפות רוטב בשרי לחלב?
תשובה: יהודי ספרד לא צרכים לחכות בכלל בין אכילת רוטב בשרי לחלב אם הם לא אכלו גם בשר. יהודי אשכנז צרכים להמתין 6 שעות כיוון שטועמים ומרגישים בפה זה לא משנה שלא אכלו בשר.
שאלה: תשעה ירחי לידה - אני יודע!: השיר מבוסס על דברים המיוחדים לעם ישראל אבל במספר 9 (תשעה ירחי לידה) זה שייך גם לגויים, גם הם יולדים לתשעה חודשים?
תשובה: גם שבעה ימי שבתא אינם מיוחדים דווקא לישראל, שהרי מדובר על ימי השבוע ולא על השבת. בכל אופן, עיקרו של השיר הזה הוא מדרש מספרים. אם המדרש רוצה לבטא רעיון בקשר לאבות הוא יביא אותו בעניין המספר שלוש, ועל ימי השבוע הוא יציין את המספר שבע (כאשר יש הסבר רעיוני למספרים אלו). וכשרוצים לציין תהליך של עיבור ויצירה של דבר מסויים יביאו את המספר תשע.
שאלה: מנהגי ספירת העומר: הרב: הייתי מעוניין לדעת מה מותר ומה אסור בספירת העומר?
תשובה: בקצרה אלו האיסורים הנוהגים בספירת העומר. אשכנזים עד ל"ג בעומר. ספרדים עד ל"ד בעומר בבוקר. לא מתחתנים,לא מתגלחים ומסתפרים ולא שומעים מוזיקה.  במוזיקה שקטה ורגועה אפשר להקל  וי"א שגם לא מברכים שהחיינו. ובשבתות של ספירת העומר מותר לברך שהחיינו לכל הדעות.
שאלה: מעשר כספים לת נזקי תאונה: לרב אנחנו עובדים במוסד לנוער בסיכון (פנימיה). הרבה פעמים יש צורך לנסוע מטעם המוסד למקומות מסוימים (בתי ספר וכו ). עד לא מזמן היו לפנימיה רכבים והיה אפשר לנסוע איתם לכל מטרה. בגלל קיצוצים- החזירו את הרכבים לחברת ההשכרה. עכשיו צריך לנסוע לכל מקום בתחבורה ציבורית. היום אשתי היתה צריכה לנסוע עם אחד הילדים של הפנימיה ובגלל שזה לא היה שייך בתחבורה ציבורית (הגעה מאוד מסובכת, היא בהריון) הצעתי לה לנסוע עם הרכב הפרטי שלנו ושהפנימיה תחזיר לנו את הוצאות הדלק (זה לא יותר יקר מנסיעה בתחבורה הציבורית). קרתה תאונה בדרך, ב"ה כולם ר חוץ מהאוטו. היות ואם זה היה ברכב של הפנימיה (כפי שהיה עד לא מזמן) פשוט (לענ"ד) שהפנימיה צריכה לקחת אחריות על תאונות שקורות ברכבים שלה כאשר נוסעים בשליחותה, האם נכון לומר שגם במקרה זה יש לפנימיה אחריות? מכיוון שאנו לא נתבע מהם דבר (זה לא שייך מפאת חוסר הנעימות), האם אפשר להשתמש בכסף מעשר כדי לשלם את הנזק (הפנימיה היא בהחלט מקום שאפשר לתרום אליו מעשר כספים)? האם הדבר ראוי?
תשובה: התשובה בקיצור: אין לשלם את הוצאות התיקון מכספי מעשר. להלן פירוט הדברים: ראשית לגבי הנחת היסוד שלך שאם התאונה הייתה ברכב השייך לפנימיה הרי הפנימייה הייתה חייבת, הדבר אינו פשוט, והדבר תלוי בנסיבות התאונה. ישנם מצבים בהם הנהג נחשב אדם המזיק, ואף אם אינו אדם המזיק הרבה פעמים הוא נחשב פושע ואז אף על פי שהוא שומר חינם על הרכב הוא חייב בת לגבי עצם השאלה בכל אופן אין מקום לשלם את תיקון הרכב מכספי מעשר כספים, מפני שאין אומדנא ברורה שהפנימייה הייתה מוכנה לקחת את הסיכון לתאונת דרכים ולהתחייב בהוצאות התיקון, ואדרבא מכך שהפנימייה הפסיקה את השימוש ברכבים פרטיים נראה שרצתה למנוע מעצמה את כל העלות של נסיעה ברכבים הכוללת גם נזקים, לכן לא נוצר חוב של הפנימייה וממילא אי אפשר לשלמו מכספי מעשר. יש לסייג את האמור שאם הנסיעה הייתה נסיעה של התנדבות גמורה כגון נסיעה שלא הייתה חייבת בה במסגרת עבודתה, או אם בגלל שהייתה בתחילת הריון היו פוטרים אותה מן הנסיעה והיא התנדבה בכל זאת ועשתה אותה הרי זו נסיעה של חסד ואפשר לשלם את הוצאות הנסיעה מכספי מעשר, אך אם הייתה חייבת בנסיעה במסגרת עבודתה, והיא עשתה זאת ברכב לצורך הנוחות שלה אין לעשות זאת מכספי מעשר. הרב יהודה חי לנזר
שאלה: סיר פינג אן שבישלו בו חמוציות: הרתחתי חמוציות במחבת קרמי רחוץ ששימש למאכלים חלביים -לשם עשיית מיץ. לאחר קירור החמוציות במקרר, השתמשתי בהם שימוש חוזר אולם הפעם הרתחתי אותם בפינג אן טפלון ששמיש אצלי לצרכי פרווה. האם פינג אן הטפלון עדיין פרווה? ואם לא, האם יש דרך להחזירו?
תשובה: וברכת ד' אני מבין שהמחבת הקרמי החלבי לא עשו בו חלב ביום לפני הבישול, (אם את לא יודעת האם בישלו בו חלב, אז חל הכלל ההלכתי סתם כלים אינם בני יומם), ועל כן החמוציות אינן חלביות והפינג'אן נשאר פרווה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: עוגיות פפושדו לאחר הפסח: בסיום החג קיבלנו עוגיות פפושדו-מצה עשירה שיש הסוברים שזה חמץ גמור וכך אנו נוהגים ולא אוכלים מהם בחג הפסח, אך איננו יודעים האם הנותן מכרם לגוי או שהשאיר בביתו (כי לדעתו הם לא חמץ.). האם מותר לנו לאכלם כעת?
תשובה: נחלקו גדולי הפוסקים הספרדים אם העוגיות כשרות או לא. חמץ שעבר עליו הפסח הוא רק קנס ומספק י"ל שמותר לאכול. מה גם, שהנותן סבר שמותר לאוכלם ובפסח מבחינתו אין מקום כלל לקנס ועיקר הקנס חל הרי עליו.
שאלה: צריך הכשר הלכתי לביטוח?: בחברת הביטוח שלי קיים מסלול עם הכשר הלכתי של בדץ העדה החרדית. האם זה מחוייב, רצוי, או מיותר מבחינתי לעבור למסלול זה?
תשובה: אם יש הבדל בין ת מראש לבין תשלומים חודשיים זו ריבית ויש צורך בהנחיה הלכתית ע"מ למנוע את האיסור.
שאלה: האם מותר לאכול לחם שנאפה אחר הפסח? : ב"ה כ"ד ניסן תשע"ב האם לחם אחר הפסח נאפה מקמח יבש? והאם מי שמקפיד שלא לאכול חמץ שנמכר לנכרי בפסח יכול לאכול מוצרים שיש בהם חמץ שנעשו אחר הפסח?
תשובה: ב"ה כ"ד ניסן תשע"ב שלו-ם וברכה למקפידים שלא לאכול מוצרים שנעשו מחמץ שנמכר לנוכרי - בעבר אפו לחמים במאפיות הגדולות אחר הפסח מקמח יבש, שהחיטה לא הורטבה. על פי מידע שקבלנו כיום בימים הראשונים אחר הפסח אופים את הלחמים מקמח שנמכר לגוי, משום שהחיטה נלתתה (הורטבה ונשארה לחה בין 3-9 שעות) לפני הטחינה שהייתה עוד לפני הפסח. מי שמקפיד לא לאכול מוצרים שנעשו מחמץ שנמכר לנוכרי צריכים לוודא שהמוצר נעשה מקמח יבש או שנטחן אחר הפסח. יש להוסיף שבמוצרים המכילים רכיבי חמץ, כגון: לתת, גלוטן ופרורי לחם, אף שהמוצר נעשה אחר הפסח רכיבי החמץ נמכרו בפסח. לכן אף המקפידים יכולים להקל כאשר רכיבי החמץ התבטלו ברוב אחר הפסח ולא התכוונו לבטלם (עיין משנה ברורה תמ"ז ק"ד-ק"ה). רצוני להדגיש שכלל ישראל לא נהגו להחמיר בחמץ שנמכר לנכרי לפסח ע"י בעלי עסקים. הרב חגי בר גיורא
שאלה: תלונות בני ישראל והעונש של הנחשים: כמה זמן היה קיים נחש הנחושת? מי השמיד את נחש הנחושת? ולמה השמידו את נחש הנחושת?
תשובה: לשואל לבקשתך אסדר את סדר ההתרחשויות והזמנים הנוגע לנחש הנחושת (בעקבות דברי ח והמפרשים): ב-א' באב שנת ב' תפ"ז נפטר אהרן הכהן במרומי הר ההר. לאחר שנגמרו 30 ימי אבלו והוצרכו בני ישראל לסבוב את ארץ אדום, קצרה נפשם בדרך והחלו מקצתם לדבר במשה ובה' ובמן שירד להם, ובאו נחשים ונשכום. מאורע זה לא התרחש במקום אחד, אלא ליווה אותם במסעם מהר ההר עד שחנו באובות (ראה רמב"ן במדבר לג, מא). נחש הנחושת שעשה משה נשאר בעם ישראל עד שטעו אחריו בימי חזקיהו מלך יהודה ובא חזקיהו וכיתתו והודו לו חכמים והודו לו חכמים (ראה ירושלמי עבודה זרה יט וברכות י ע"ב). רבה
שאלה: ההסבר לביטול השלושים על ידי החג: יישר כח. אמנם בגמ לא מצאתי. בשו ע או ח מצאתי. ומה באמת ההסבר לכך? בשלמא בטלה אבלות שבעה, דשמחת הרגל מבטלת את האבלות, אבל מדוע שנספור כאילו עברו ממש שבעה ימים גם לענין השלושים? דרך משל, לחידודא בעלמא, אם לקח הלוואה ערב הרגל, וסתם הלוואה שלושים יום, וארעה לו אבלות ערב הרגל, האם יוקדם תאריך הפרעון? השאלה נשאלה בהמשך לשאלה "מקור לחישוב ימי האבלות"
תשובה: השלושים מורכבים משבעה ימים הראשונים ועוד 23 יום עד סיום השלושים. כיון שהשבעה התקצרה ממילא גם השלושים מתקצרים. ואין לזה קשר להלוואה.
שאלה: תיקון וכפרה לקבלן שבנה כנסיה: קבלן שבנה כנסיה, (מטרת הבניה היתה עבודה - רווח כספי ולא מתוך אמונה בדבר, ח"ו) ומאז בנייתה הוא סובל נפילות גדולות במישור הכלכלי והבריאותי. הוא מבקש דרך תשובה ותיקון לכפרה על מה שעשה.
תשובה: הוא עבר על לפני עיוור לא תיתן מכשול, וכיון שהדבר נעשה למטרת ריווח צריך שיחשב את כל הריוח שהרויח.
שאלה: פרוביוטיקה שלא נמכרה בפסח : שכחתי למכור במכירת חמץ פרוביוטיקה ואף נשאתי אותה בתוך שאר התרופות ולקחתי איתי למלון בפסח. כשהגעתי הביתה בחוה"מ, צרפתי אותה למכירת החמץ. האם מותר לי להשתמש בה? (פרוביוטיקה גולד של חברת LIFE -אינה מכילה שמרים ועמילן)
תשובה: וברכת ד' אפשר להשתמש לאחר הפסח ללא חשש. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שימוש במועך פירה בשבת: האם מותר להשתמש במועך פירה בשבת? השאלה נשאלה בהמשך לשאלה "הכנת פירה בשבת"
תשובה: כן, היות וזה דבר מבושל כבר ולא ירק חי אין בו גדר של טוחן, ואפשר למעוך כמו שניתן למעוך ביצה שהיא לא גידולי קרקע.
שאלה: איך החליטו אלו מצוות שייכות לנשים: אם אינני טועה התורה פונה ברוב רובם של המקרים של המצוות בלשון זכר. כיצד החליטו חכמים באלו מקרים המצווה מופנית לגברים בלבד ואילו בפעמים האחרות המצוות כוללות נשים? שאלה בנושא אחר: אתמול נכנסתי למונית ומצאתי כסף על המושב האחורי. הבאתי את הכסף לנהג המונית מתוך מחשבה שכיוון שמצאתי הכסף ב"חצרו" הכסף צריך להיות מועבר לו. לאחר מכן חשבתי שמכיוון שהכסף שייך לאדם שאיבד אותו והוא לא התכוון לשלם עימו לנהג המונית, הרי שהכסף הוא הפקר שהרי לא ניתן לתת סימנים על הכסף והאדם שאיבד אותו ככל הנראה התייאש מלמצוא אותו. מה הדין במקרה זה? השאלה נשאלה בהמשך לשאלה "מדוע נשים פסולות לעדות?"
תשובה: 1. סתם לשון זכר כולל אנשים ונשים, אולם במקרה שיש הדגשה בכתוב שהכוונה היא לאנשים ולא לנשים. 2. נראה לי שהכסף היה שלך כיון שהמאבד התייאש והמושב האחורי הוא מקום הנוסעים ולא הנהג.
שאלה: שמיעת מוזיקה אחרי ל ג בעומר: האם מותר לשמוע מוזיקה אחרי ל ג בעומר? השאלה נשאלה בהמשך לשאלה "המקור לאיסור מוזיקה בספירת העומר"
תשובה: מותר כפי שמותר בכל השנה. מי שנוהג כדעת השולחן ערוך שלא לשמוע מוזיקה בכל השנה, כמובן שצריך להמשיך במנהגו.
שאלה: שאלת המשך בעניין כלים שחוממו בפסח: 1. הכלי עשוי מפורצלן. האוכל חומם שיהיה פושר. 2. אם המיקרוגל לא הוכשר טוב- מה דינם של כל הכלים שחיממתי במהלך החג? השאלה נשאלה בהמשך לשאלה "כלי פסח שחומם במיקרוגל שלא הוכשר כראוי"
תשובה: אין אפשרות בכלל להכשיר כלים באמצע חג הפסח, גם אם ההכשרה הייתה "טובה". אם האוכל לא רתח אלא רק חומם ולא היו אדים, בדיעבד הכלים כשרים.
שאלה: המותר והאסור בשנת אבל: א: במקום העבודה שלי ארגנו ערב גיבוש לכל צוות העובדים, מדובר בארוחה משותפת ופעילות חברתית. הפעילות כולה ללא השמעת מוזיקה כל שהיא. האם מותר לי להשתתף באירוע זה? ב: האם מותר להתאפר בשנת אבל על אב או אם? ג: האם מותר לי לשתול פרחים בגינתי בשנת אבל על הורי?
תשובה: א: אין להשתתף בסעודות חברים בשנת אבל על אב או אם, גם כשלא משמיעים שם מוזיקה. בשו"ע יו"ד סימן רצא' מבואר שסעודה משותפת כזו אסורה משום שמחה מצד עצמה ללא קשר למוזיקה המושמעת בה. ב: בסימן שפא סעיף ו' השו"ע מסכם את ההלכה בזה כדלהלן: אשה נשואה, אסורה באיפור רק בתוך השבעה אך לאחר מכן מותרת באיפור כדי שלא תתגנה על בעלה. כלה שאירעה אבל בתוך שלושים יום לזמן חופתה, מותרת להתאפר אפילו בתוך השבעה. אשה רווקה שהגיעה לפירקה ומצפה להתחתן, מותרת אף היא להתאפר אפילו בתוך השבעה. ג: אין איסור לייפות את הגינה בשנת אבל על הורים, אדרבה יש בדבר הידור ונוי בקיום מצוות ישוב ארץ ישראל. הרב מיכאל יומטוביאן
שאלה: הכשרת מחבת שבושל בה בפסח: האם ניתן להשתמש בכלי לאחר הפסח או שזהו חמץ שעבר עליו הפסח והכלי אסור בהנאה? וכן, כיצד ניתן להכשירו? השאלה נשאלה בהמשך לשאלה "מחבת פסח שהשתמשו בה בספק חמץ"
תשובה: חמץ שעבר עליו הפסח הוא רק חמץ ממש ולא כלי.
שאלה: קמח שנטחן לאחר הפסח : לכבוד הרב בר גיורא, בהמשך לתשובתך בנושא קמח שנטחן לאחר הפסח. ברצוני לדעת ממתי אפשר להיות בטוח שהלחמים שאינם בשקיות או הללו שבשקיות נאפים מקמח שנטחן לאחר הפסח? לאוהבי תורתך ואין למו מכשול
תשובה: ב"ה שלו-ם וברכה צריך לברר בכל מאפיה, כי חלק מהמאפיות הכינו להם קמח מלפני הפסח לכמה ימים, וכן טחנות הקמח חלקם צריכים גם להשאיר תמיד קמח בכמות לשעת חרום שמוחלף כל הזמן. לגבי בצקים קפואים ולחמים חצי אפויים שמקפאים אותם ואחר כך אופים אותם בקונדטוריות, צריך לברר תאריך ייצור ראשוני. הרב חגי בר גיורא
שאלה: מוזיקה בספירת העומר: אני יודע שאסור לשמוע בספירת העומר שירים שמחים. האם מותר לשמוע שירים עם מוזיקה שקטה, אבל משמח אותי לשמוע אותם? השאלה נשאלה בהמשך לשאלה "המקור לאיסור מוזיקה בספירת העומר"
תשובה: מותר מוזיקה נוגה, עצובה, אבל אם זה משמח אז יש להמנע.
שאלה: קרן מעשרות לאברכים מכספם: לכבוד הרב. בכולל בו אני לומד יזם אחד האברכים, עקב המלגה הנמוכה שאנו מקבלים והמצב הכלכלי הדחוק שרוב האברכים שרויים בו רעיון כזה: כל אברך מהכולל יתחייב לתת לפחות 70 מכספי מעשרותיו לקופה משותפת ובסוף כל חודש יחולקו כספי המעשר באופן שווה בין האברכים שהתחייבו להשתתף. שאלתי היא: האם מצב זה, בו חלק מהסכום שאתה נותן חוזר אליך באופן כזה או אחר נחשב כצדקה וכמעשר כספים? ואם לא או שאין הדבר ראוי, האם באופן בו הקופה תחולק בין כל אברכי הכולל אף לאלה שלא התחייבו להשתתף בנתינה- כן יהיה הדבר ראוי או שבכל אופן שהנותן נהנה באופן כזה או אחר מנתינתו הדבר אסור? מראש,
תשובה: מי שלא יכול לחסוך, מי שלא גומר את החודש ונחשב בגירעון פטור ממעשר כספים. עניי עירך קודמים לעניי עיר אחרת. אם אתה אברך, אתה צריך לדאוג שלאשתך יהיה תקציב לגמור את החודש. אם זה כלכלה, ביגוד והוצאות שוטפות של החזקת הבית. אין צורך לתת כך מעשר ולקבל בחזרה בצורה עקיפה, אתה פטור ממעשרות.
שאלה: מוזיקה בכיתה בספירת העומר: בכיתתי יש בנות שנוהגות כן לשמוע מוזיקה בספירת העומר אך אצלנו במשפחה אסור. מה עליי לעשות כשבנות שומעות מוזיקה בהפסקה בתוך הכיתה?
תשובה: מנהג המשפחה שלך הוא המנהג הנכון. יש לציין, שיש מקילים בשירים שקטים שאינם שירי שמחה וריקוד. את לא צריכה לצאת מהכיתה אם הם משמיעים שירים. מספיק שלא תרצי להנות מהם. אבל כדאי לבקש מהמורה לדבר על כך ולקבוע התנהגות אחידה לכל הכיתה בכדי לכבד את כל הדעות השונות שבכיתה.
שאלה: שימוש בהטבות של אדם אחר: לכבוד הרב. האם אני יכול להשתמש בהטבות שמגיעות לחבר ממקום עבודתו במקרים הבאים: מורים זכאים להזמין כרטיסים מראש לכל מיני אתרים במחיר מוזל, האם מורה יכול להזמין עבורי כרטיסים כאלה? האם הדין שונה כאשר המורה הוא בן משפחה (לדוגמא: סבתא, דוד,בן דוד)? מקרה נוסף: חבר שלי שמשרת בקבע רשאי להזמין מראש כרטיסים למסעדות אתרים וכדו בהנחה משמעותית, האם הוא יכול להזמין עבורי כרטיסים כאלו ואני אשלם לו את המחיר המוזל? מראש,
תשובה: השאלה שאתה שואל נשאלה כבר מספר פעמים וצריך לבדוק כל מקרה לגופו. הכלל בדברים אלו שאנו צריכים לאמוד את דעת המוכר למי הוא התכוון לעשות את המבצע ואם ברור לנו שהוא לא התכוון שגם אתה תהנה מהמבצעים אז כל שימוש הוא גם גניבת דעת וגם גזל, ומצד שני, אם הוא לא בודק ממי משתמש במבצע כנראה שהוא מתיר להרחיב את משתתפי המבצע. צריך לזכור שברוב המקרים למוכר יש אינטרס גדול שיבואו אליו קונים למרות שיש להם הנחה, לכן ברגע שהוא עושה מבצע למועדון מסויים הוא יודע שזה יכול לשמש גם אנשים אחרים ואם הוא מחליט לא לבדוק האם הקונה הוא חבר מועדון או לא הוא בעצם מאשר לחברי המועדון לקנות גם לאנשים אחרים. לדוגמא במקרים שהבאת: הסתדרות המורים מגבילה את השוברים שלה אבל היא יודעת שמורה קונה לא רק לעצמו אלא גם לאחרים לכן מורה יכול לקנות 20 כרטיסים לאותו אתר למרות שברור גם לאתר וגם להסתדרות שלא כל ה-20 הם משפחתו של המורה. גם במסעדות וכד', אם חבר המועדון מוציא את השובר הנחה ומביא לחברו החבר יכול להשתמש אלא אם כן המסעדה דורשת תעודה מזהה וכד', שאז זה מראה שלמסעדה קריטי שרק חברי המועדון יוכלו להנות מהשובר. למסקנה: אנו אומדים את דעת המוכרים שאם באמת היה חשוב להם לבדוק שרק חברי המועדון עצמם יהנו מההנחות אז הם הם היו אוכפים זאת וכיוון שהם לא עושים זאת נח להם שעוד אנשים יהנו. וכמובן שאין לשקר או לשנות בשביל לקבל הנחה זאת. הרב אריאל איגרא
שאלה: קביעת מועד שלושים כאשר הפטירה לפני פסח: סבתי נפטרה בט בניסן. נקברה ב-י בניסן. מן השבעה קמו לאחר חמישה ימים, בערב פסח. מתי אמורים לעלות לקברה ("שלושים")? מראש!
תשובה: ראשית אשתתף בצערכם השלושים מסתיימים 16 יום לאחר החג כלומר בז' באייר.  עד החג נחשב שעברו 7 ימים ועוד שבעת ימי החג. בשורות טובות.
שאלה: כלי זכוכית בשר וחלב בדירת שותפות: אנו גרות בדירת שותפות, שיש בה גם ספרדיות וגם אשכנזיות. עד היום השתמשנו בכלי זכוכית (צלחות וכוסות) גם לבשר וגם לחלב (גם למאכלים חמים). א. האם עלינו להפריד את הכלים כדעת האשכנזים? ב. האם עלינו לעשות משהו לכלים ל"הכשרה", או פשוט מעכשיו והלאה להשתמש בהם רק לדבר אחד? ושכוייח!
תשובה: על האשכנזיות להקפיד על כלים נפרדים. אתן יכולות להגעיל את הכלים שהשתמשתן בהם וליעד אותם לדבר אחד.
שאלה: להתגלח בספירת העומר בחו"ל: האם מותר להתגלח בספירת העומר אם אני בחו"ל?
תשובה: גם בחו"ל יש לנהוג את מנהגי האבלות.
שאלה: סכום כסף שנמצא בישיבה - המשך: לכבוד הרב על התשובה המנומקת. ועדיין לא הונח לי, שהרי עכ"פ בסכומים גדולים שנאבדו בישיבה או ברחוב שדייריו ישרים, הרי רואים אנו בחוש שהמאבד מקווה שהמוצא הישר יחזיר, לפחות בימים הסמוכים לאיבוד. וכמו למשל אם אבד לאדם שטר של מאה ש"ח בבנין מגורים שדייריו נאמנים ומאמינים כולם זל"ז, ודאי אינו מתייאש, כי יודע שהדייר המוצא ודאי יחזיר לו. וא"כ ה"ה בישיבה. ומה שהביא כת"ר להוכיח מדברי הראשונים - הדעת נותנת שהכל תלוי לפי הנסיבות, כגון הנוהג המקובל על אנשי המקום, ישרותם ויחסם ההדדי, סכום האבדה וכו. בכבוד ו השאלה נשאלה בהמשך לשאלה "סכום כסף שנמצא בישיבה"
תשובה: כפי שכבר הבאתי מהריטב"א משמע שיש אפשרות שאדם לא מתייאש מאבדה שאין בה סימן, אלא צריך שבאמת יהיה באפשרותו למצוא כמו מעות בקרקע למעט מעות בחול, וכן שיעשה מעשה שייראה שהוא לא מתייאש (חיפוש, מודעה וכד'), וכן נראה מהריצב"ש והדרישה. לכן, עקרונית אני מסכים שאם יש מקום שמוכח שכולם מחזירים אפילו כשלא מחויבים (שהרי כשאין סימן אין למאבד הוכחה שהוא המאבד ואפשר שגם אחר איבד אות סכום) אולי אפשר לדון מקום זה כהוכחה שהוא לא התייאש, ונראה שאי אפשר לומר כך על כל פנימייה או כל ישיבה, אלא במקומות קטנים שנמצאים שם רק בני הישיבה, וכולם מכירים את כולם, אבל בישיבות ופנימיות גדולות מסתובבים שם הרבה אנשים לא רק מבני הישיבה ולכן אין הוכחה שלא התייאש, וכפי שאמרו הראשונים באבידה שאין בה סימן יש צורך בהוכחה שהוא לא התייאש, וכמו שכתב הריצב"ש שבדבר שאין בו סימן אנו תולים בכל מה שאפשר ואפילו בסברה רחוקה שהבעלים מתייאשים. מרובה הרב אברהם זרביב